Μελέτη της βρογχικής υπεραντιδραστικότητας σε ασθενείς με ιδιοπαθή φλεγμονώδη νοσήματα του εντέρου:
Creators: name: Αγοραστός, Αντώνιος Ι.
Publisher: name: Aristotle University of Thessaloniki
Year: 2012
Subjects: Βρογχική υπεραντιδραστικότητα
Ιδιοπαθή φλεγμονώδη νοσήματα εντέρου
Κάπνισμα
Δοκιμασία μεταχολίνης
Bronchial hyperresponsiveness
Idiopathic bowel disases
Smoking
Metacholine test

description: Σκοπός της μελέτης αυτής είναι να εκτιμηθεί σε ασθενείς με ελκώδη κολίτιδα και νόσο του Crohn, η υπεραντιδραστικότητα των βρόγχων σε συνάρτηση με τη διάρκεια, τη βαρύτητα, το στάδιο της νόσου, την ύπαρξη οικογενειακού ιστορικού και επιβαρυντικών παραγόντων, όπως το κάπνισμα και ο δείκτης μάζας σώματος, την ανταπόκριση στη θεραπεία, τα θεραπευτικά σχήματα, τις χειρουργικές επεμβάσεις που σχετίζονται με τη νόσο και την ύπαρξη εξωεντερικών εκδηλώσεων. Μελετήθηκαν 40 ασθενείς ηλικίας άνω των 18 ετών με ΙΦΝΕ και 40 άτομα παρόμοιας ηλικίας και φύλου χωρίς προβλήματα από το αναπνευστικό και πεπτικό σύστημα. Οι δύο ομάδες αξιολογήθηκαν με βάση την ηλικία, το φύλο, τον δείκτη μάζας σώματος και το κάπνισμα. Επίσης αξιολογήθηκαν για την ύπαρξη ιστορικού αλλεργικής και αναπνευστικής νόσου. Oι δύο ομάδες ήταν συγκρίσιμες ως προς τα βασικά χαρακτηριστικά. Δερματικές δοκιμασίες έγιναν σε όλους ασθενείς της μελέτης χρησιμοποιώντας δέκα κοινά αλλεργιογόνα. H υπεραντιδραστικότητα των βρόγχων ελέγχθηκε με τη δοκιμασία πρόκλησης με μεταχολίνη. Από τη μελέτη βρέθηκε υπεραντιδραστικότητα των βρόγχων σε σημαντικά υψηλότερο ποσοστό σε ασθενείς με ΙΦΝΕ (45%) σε σχέση με τους μάρτυρες (7,5%). Οι δείκτες φλεγμονής CRP και ΤΚΕ είχαν υψηλότερες τιμές στους ασθενείς με ΙΦΝΕ από τους μάρτυρες. Στους ασθενείς με ΙΦΝΕ η διάρκεια, η βαρύτητα, η εντόπιση και το στάδιο της νόσου, η ύπαρξη οικογενειακού ιστορικού, η λήψη φαρμάκων, η ύπαρξη εξωεντερικών εκδηλώσεων και χειρουργικών επεμβάσεων, δεν σχετιζόταν με την υπεραντιδραστικότητα των βρόγχων. Οι δερματικές δοκιμασίες δεν διέφεραν σημαντικά στις δύο ομάδες, ωστόσο η αντίδραση ήταν πιο έντονη στους ασθενείς με ΙΦΝΕ. Η σύγκριση των ασθενών με ΙΦΝΕ με βάση τη νόσο, δεν έδειξε διαφορά στις μελετούμενες παραμέτρους, εκτός από την ηλικία των ασθενών (νεότεροι οι ασθενείς με NC). Οι χειρουργικές επεμβάσεις που σχετίζονταν με τη νόσο δεν διέφεραν στη κατανομή στις δύο παθήσεις, ενώ ως προς τη συχνότητα, ήταν περισσότερες στη NC. Η σύγκριση των ασθενών με ΙΦΝΕ με βάση τη θετικότητα ή μη στη δοκιμασία μεταχολίνης, έδειξε ότι υπάρχει σημαντική διαφορά στο κάπνισμα, στην ομάδα των θετικών στη ΔΜ είναι περισσότεροι και βαρύτεροι οι καπνιστές, επίσης ο δείκτης φλεγμονής CRP ήταν σαφώς υψηλότερος στους θετικούς στη ΔΜ ασθενείς. Οι εξωεντερικές εκδηλώσεις ήταν περισσότερες στους αρνητικούς στη ΔΜ. Συμπερασματικά από τα αποτελέσματα της μελέτης διαπιστώθηκε υπεραντιδραστικότητα των βρόγχων σε υψηλό ποσοστό ασθενών με φλεγμονώδη νοσήματα του εντέρου χωρίς κλινική συμπτωματολογία από το αναπνευστικό σύστημα. Η υπεραντιδραστικότητα των βρόγχων: ήταν ανεξάρτητη από τη διάρκεια, τη βαρύτητα και το στάδιο νόσου, την ύπαρξη χειρουργικών επεμβάσεων και από την εντόπιση της νόσου, την ύπαρξη οικογενειακού ιστορικού με ΙΦΝΕ, καθώς και από τα φάρμακα που χρησιμοποιούνται είτε ως μονοθεραπεία είτε σε θεραπευτικά σχήματα για τα ΙΦΝΕ. Από τους επιβαρυντικούς παράγοντες ο δείκτης μάζας σώματος δεν σχετιζόταν με την υπεραντιδραστικότητα. Το κάπνισμα και ο δείκτης φλεγμονής CRP, βρέθηκε ότι σχετίζονταν με την υπεραντιδραστικότητα των βρόγχων. Οι εξωεντερικές εκδηλώσεις ήταν σημαντικά περισσότερες στους ασθενείς που ήταν αρνητικοί στη δοκιμασία μεταχολίνης σε σχέση με τους θετικούς ασθενείς. Η υπεραντιδραστικότητα των βρόγχων πιθανό να αποτελεί μια ξεχωριστή εξωεντερική εκδήλωση των ΙΦΝΕ.
description: The aim of this study was to evaluate bronchial hyperresponsiveness (BHR) in patients with IBD in correlation with the duration, the severity, the extent and the stage (remission or relapse) of the disease, family history, risk factors such as smoking and body mass index (BMI), response to the treatment, drugs used, surgery related to the disease and extraintestinal manifestations. In a prospective study 40 patients aged over 18 with IBD, and 40 subjects used as controls were included. Both groups had to be without heart and pulmonary disease. Patients were evaluated according to sex, age, BMI, smoking and allergic and respiratory disease history. Skin prick tests for ten common allergens were applied to all patients and bronchial hyperresponsiveness was estimated with the use of methacholine challenge test (MC). Results revealed a high frequency of BHR in patients with IBD. Up to 45% were found positive in comparison with only 7,5% of the control group. Also C Reactive Protein and erythrocyte sedimentation rate were significantly higher in patients with IBD. In patients with IBD there was no correlation of the BHR to the duration, the severity, the stage, the extent of the disease, the family history for IBD, the risk factors, the response to the treatment or the drugs used. In addition there was no correlation of the surgical operations and the extraintestinal manifestations with BHR. In the results of skin prick tests there was no significant difference between IBD patients and the control group, but the reaction was more intense in patients with IBD. Comparing ulcerative colitis (UC) patients to patients with Crohn’s disease (CD), there were no differences between the two diseases in all the parameters we evaluated, except the age (patients with CD were younger). It is also noteworthy that patients with CD had been operated more frequently. Evaluation of patients with IBD based on BHR showed that smokers reacted more and that exposure and duration of smoking were a contributing factor. C Reactive Protein was higher in positive MC patients. Extraintestinal manifestations were more in negative to MC patients than in positive patients. All other parameters were no different in the two groups. At this stage our results indicate an increased frequency of bronchial hyperresponsiveness in patients with IBD without clinical manifestations. Bronchial hyperresponsiveness was not related to the duration, the severity, the stage of the disease, the family history for IBD, the BMI, the operations undergone by patients for the disease, the response to the treatment, the drugs used. BHR was related to smoking and increased CRP, in patients with IBD. Extraintestinal manifestations were more in patients negative to MC test. BHR may be considered an extraintestinal manifestation on its own in patients with IBD.